

Paradigme UDKAST

Plan for sikkerhed og sundhed - PSS

Geotekniske forundersøgelser - Mini PSS

(må kun benyttes til Geotekniske forundersøgelser på land)

Entreprise <nummer / betegnelse>

|  |  |  |
| --- | --- | --- |
| **Rev. Nr.** | **Dato** | **Bemærkninger** |
| <Rev. Nr.> | <Dato> | <Navn/firma> |
|  |  |  |
|  |  |  |
|  |  |  |
|  |  |  |
|  |  |  |

|  |
| --- |
| *Definition: Et paradigme er et dokument/skabelon med en række præformaterede oplysninger samt redigerbare felter, der gør det nemmere at udarbejde det endelige dokument.* |

**Indholdsfortegnelse**

[1. Generelt 4](#_Toc183442548)

[2. Beskrivelse af entreprisen 5](#_Toc183442549)

[3. Byggepladsens adresseliste og organisering 5](#_Toc183442550)

[4. Byggepladsindretning 5](#_Toc183442551)

[5. Fælles sikkerhedsforanstaltninger 5](#_Toc183442552)

[6. Farligt og særlig farligt arbejde 5](#_Toc183442553)

[7. Byggepladsens beredskabsplan 6](#_Toc183442554)

[8. Varetagelse af arbejdsmiljø og sikkerhed 6](#_Toc183442555)

[9. Arbejdsulykker og Nærved-hændelser 7](#_Toc183442556)

[10. Myndigheder 8](#_Toc183442557)

[Dokumenter 8](#_Toc183442558)

[Dokumentstyring 8](#_Toc183442559)

Bilag

1. Byggepladsens beredskabsplan
2. Byggepladsens adresseliste og organisering
3. Særligt farligt arbejde og arbejdsplan
4. Entreprenørens byggepladsplan/arbejdsområde/r
5. Fælles sikkerhedsforanstaltninger
6. Arbejdsulykker og Nærved-hændelser
7. Evt. Afmærkningsplaner for trafikafvikling mv.

# Generelt

Denne Plan for Sikkerhed og Sundhed (PSS) er gældende for planlægning og koordinering af arbejdsmiljøarbejde og tager udgangspunkt i:

* Den gældende lovgivning omkring arbejdsmiljø – herunder [Bygherrens pligter](http://arbejdstilsynet.dk/da/regler/bekendtgorelser/b/bygherrens-pligter)
* Vejdirektoratets politik for arbejdsmiljø
* Entreprisernes projektmateriale

Bygherren er ansvarlig for at der udarbejdes en kortlægning af særlig farlige forhold. Vejdirektoratet kræver at Vejdirektoratets paradigmer: arbejdsmiljøloggen, arbejdsmiljø journal samt at denne PSS anvendes.

Bygherren skal ved små og mellemstore bygge- og anlægspladser, dvs. pladser hvor der er op til 10 beskæftigede og to eller flere arbejdsgivere (leverandører) forventes at være til stede på byggepladsen samtidigt, sikre at der udpeges en eller flere personer, der skal koordinere for sikkerhed og sundhed under projektering af bygge- og anlægsprojektet og under udførelse af bygge- og anlægsarbejdet. Der er ikke krav til at denne eller disse personer har koordinatoruddannelsen, dog skal de besidde fornødne viden om sikkerheds- og sundhedsmæssige spørgsmål inden for bygge- og anlægsområdet. Denne eller disse personer benævnes i dette paradigme som entreprenør / entreprenørens arbejdsmiljøansvarlig.

Bygherren er ansvarlig for, at PSS er i overensstemmelse med de aktuelle forhold og de aktuelle aftaler om indretning af byggepladsen og for de gældende fælles sikkerhedsforanstaltninger.

Rådgiveren, som har kontrakt med Vejdirektoratet, har pligt til for såvel egne arbejder som på eventuelle underleverandører vegne at fremskaffe materiale og/eller oplysninger til brug for indsættelse i PSS, herunder pligt til at meddele ændringer til koordinator / tilsynet samt til at ajourføre egne bidrag.

Rådgiveren, underrådgivere, entreprenører mv. er således ansvarlige for at vedligeholde deres respektive bidrag til PSS samt meddele ændringer hertil til bygherren.

Planen skal være tilgængelig for alle beskæftigede på pladsen.

Enhver arbejdsgiver (rådgiver, entreprenører, leverandører mv.) er ansvarlige for at de beskæftigede på pladsen, er instrueret i forhold til indholdet af planen for sikkerhed og sundhed, orienteret om planens indhold, og ved hvor planen forefindes. Den enkelte arbejdsgiver skal instruere sine ansatte i forhold til de aftaler, der gælder for samarbejdet med de andre virksomheder på byggepladsen.

Arbejdstilsynet stiller krav om, at arbejdsgiveren (rådgiver, entreprenører, underentreprenører, leverandører m.fl.) sikrer, at hver enkelt ansat uanset ansættelsesforholdets karakter og varighed får en tilstrækkelig og hensigtsmæssig oplæring og instruktion i at udføre arbejdet på en sikker måde. Der skal gives oplysninger om de ulykkes- og sygdomsfarer, der eventuelt er forbundet med deres arbejde, herunder om arbejdsmedicinske undersøgelser, den ansatte har adgang til.

Vejdirektoratets arbejdsmiljøpolitik:

[www.vejdirektoratet.dk/Om os/Arbejdspladser uden ulykker/Vejdirektoratets arbejdsmiljøpolitik](https://www.vejdirektoratet.dk/sektion/om-os" \l "2)

# Beskrivelse af entreprisen

Entreprisen beskrives kort. Teksten skal være en sammenskrivning af orienteringsteksten fra SBB.

Entreprisen omfatter geotekniske forundersøgelser forud for etablering af <>.

Alle der færdes i entrepriseområdet skal anvende beskyttelseshjelm, værnefodtøj og klasse 3 reflekstøj. Klasse 3 reflekstøj skal være CE-mærket og klassificeret efter standarderne DS/EN ISO 20471 eller DS/EN 471.

# Byggepladsens adresseliste og organisering

Adresselisten skal tilpasses entreprisen – medtag relevante ledningsejere.

Skemaet findes i bilag 2. Rådgiveren er ansvarlig for løbende at ajourføre informationer i skemaet.

# Byggepladsindretning

Byggepladsindretning/skurby/anstillingsplads/anlægsoversigt

For overblik over arbejdsområderne i forbindelse med forundersøgelserne henvises til en oversigt over de planlagte boringer.

Rådgiveren skal udarbejde afmærkningsplaner, der angiver arbejdsstederne i forhold til de enkelte planer. Planerne vedlægges som bilag 4 i PSS’en.

Hvis Rådgiveren indretter et egentligt arbejdsområde eller en anstillingsplads, skal alle arbejder i dette område ske i overensstemmelse med Arbejdstilsynets bekendtgørelse nr. 2107 (Bekendtgørelse om bygge- og anlægsarbejde). Der skal udarbejdes en anstillingspladsplan, der indsættes under bilag 4 i PSS’en.

Velfærdsforanstaltninger

Arbejdstilsynet krav til velfærdsforanstaltninger i forbindelse med feltarbejder skal til enhver overholdes. Rådgiveren er ansvarlig for at sikre dette. Placering skal fremgå af en anstillingspladsplan.

# Fælles sikkerhedsforanstaltninger

Rådgiverens ansvarsområder i forhold til sikkerhedsforanstaltninger i fællesområderne er angivet i skemaet i bilag 5, og skal ajourføres løbende.

# Farligt og særlig farligt arbejde

Områder, hvor arbejdet medfører farligt og særlig farligt arbejde er listet i bilag 3 til PSS’en. Bygherren har udarbejdet et oplæg, som rådgiverens AMK-P har arbejdet videre med under projektering.

Rådgiveren, underrådgivere, entreprenører mv. skal udarbejde en arbejdsprocesbeskrivelse også kaldet en risikovurdering /APV (arbejdsplads vurdering af den aktuelle opgave) for hver af de ”farlige og særlig farlige arbejder”, de skal udføre.

Risikovurderingen/Arbejdsprocesbeskrivelsen/APV’en skal beskrive hvordan det farlige arbejde/særlig farlige arbejde kan udføres på en sikkerheds- og sundhedsmæssig fuld forsvarlig måde. Fx hvilke sikkerhedsforanstaltninger, der skal anvendes, særlig arbejdsmetode/arbejdsprocedure, hvem er ansvarlig for hvad, supplerende risikovurdering mv. Det er den kontraktansvarlige rådgiver, der er ansvarlig for alle procesaktiviteter uanset, om han uddelegerer opgaven til en anden.

I forbindelse med udførelsen af ”farligt arbejde” og ”særlig farligt arbejde” skal alle medarbejdere være bekendt med arbejdsprocesbeskrivelserne, og det skal sikres, at instruktionen er givet af en kompetent person.

Opfølgning på de ”særlig farlige arbejder” sker løbende under feltarbejderne på sikkerhedsmøderne, bygge eller planlægningsmøderne. Ved nye identificerede farlige arbejder/særlig farlige arbejder udarbejder rådgiveren arbejdsprocesbeskrivelser og disse fremsendes til bygherren inden arbejdets opstart. AMK-B sikrer, at skemaet i bilag 3 opdateres.

Afgrænsning af særligt farligt arbejde behandles på koordinerende sikkerhedsmøderne / bygge- eller planlægningsmøderne.

Den enkelte rådgiver, underrådgiver, entreprenør udarbejder en liste over farlige stoffer og materialer med tilhørende kemisk APV over faremærkede produkter, der anvendes på projektet. Alle, der arbejder med farlige stoffer og materialer, skal introduceres og vide, hvor den Kemiske APV findes.

Ved eventuelle tillæg eller ændringer af arbejdsmetoder/materialevalg, revideres den Kemiske APV.

# Byggepladsens beredskabsplan

Der skal under projektering vurderes hvor komplekst arbejdsområdet eller arbejdsområderne er i forhold til adgang og redning. Der skal vurderes hvordan evakuering og redning kan foregå, om der skal anskaffes specifikt redningsmateriel, udarbejdes informationsmateriale, stilles krav til evakuerings-/redningsøvelse mv.

Den enkelte rådgiver, underrådgiver, entreprenør mv. udarbejder egen beredskabsplan for egne arbejder. Planen er specifik for den enkelte arbejdsgivers arbejde og den er bilag til den beredskabsplan der er udarbejdet under projektering.

Der skal indføjes oplysninger for ansvarlige personer inkl. telefonnumre i forbindelse med uheld.

Beredskabsplanen skal beskrive redningstiltag i forbindelse med udførelse af særligt farlige arbejder, beskrevet under pkt. 6 samt ved de farlige stoffer og materialer, som entreprenøren benytter.

# Varetagelse af arbejdsmiljø og sikkerhed

Arbejdsmiljøkoordinator (B) skal som min. afholde nenstående møde vedr. arbejdsmiljø. Rådgiveren, dennes underrådgivere, entreprenører og leverandører skal deltage i arbejdsmiljømøder med henblik på koordinering af arbejdsmiljø under udførelsen.

*Arbejdsmiljø opstartsmøde:*

Inden igangsætning af opgaven skal der gennemføres et arbejdsmiljø opstartsmødemøde med alle medarbejdere, der påtænkes anvendt i forbindelse med feltundersøgelserne. På mødet skal det sikres, at alle gives en grundig sikkerhedsintroduktion til arbejdere. Referat af dette møde skal fremsendes til Vejdirektoratet, inden feltarbejderne igangsættes. Mødet skal sikre, at de væsentlige risici ved opgaven er identificeret og minimeret. Mødet afholdes af arbejdsmiljøkoordinator (B).

*Koordinerende sikkerhedsmøder:*

Den systematiske opfølgning på arbejdsmiljøforholdene kan foregå på selvstændige koordinerende sikkerhedsmøder alternativt på bygge- eller planlægningsmøder hvor koordinering af kommende opgaver foretages.

I forbindelse med feltarbejder, der varer mindre end 2 måneder, og hvor der er beskæftiget 10 eller færre personer, afholdes mindst ét møde. I forbindelse med feltarbejder, der varer mere end 2 måneder, eller hvor der er beskæftiget mere end 10 personer, afholdes møde hver 14. dag. Der udarbejdes et referat, der fremsendes til bygherren.

Har rådgiveren, en underrådgiver, entreprenør eller leverandør 5 eller flere ansatte på bygge- og anlægspladsen i en kommende 14 dages periode, skal der, udover arbejdslederen, ligeledes deltage en arbejdsmiljørepræsentant.

Rådgiveren skal inden hvert koordinerende sikkerhedsmøde aflevere en 4 ugers detaljeret arbejdsplan med markering af de særligt farlige arbejder og oplysninger om bemanding.

*Sikkerhedsrunderinger:*

I forbindelse med sikkerhedsmødet skal der gennemføres en sikkerhedsrundering. Der skal udarbejdes et notat med fotos. Notatet fremsendes til ordregiveren. Ordregivers paradigme sikkerhedsrunderingsskema kan anvendes.

*Ekstraordinære sikkerhedsmøder ved ulykker og nærved-hændelser:*

Arbejdsmiljøkoordinator (B) kan indkalde til ekstraordinære sikkerhedsmøder ved ulykker og nærved-hændelser. Rådgiveren og alle dennes berørte underrådgivere, entreprenører og leverandører skal deltage.

*Øvrige møder vedr. arbejdsmiljø:*

Arbejdsmiljøkoordinator (B) kan til enhver tid indkalde til møder vedr. sikkerhed og sundhed i forbindelse med feltarbejderne, såfremt det vurderes nødvendigt.

# Arbejdsulykker og Nærved-hændelser

Den VD-ansvarlige på projektet <navn> skal informeres om alle ulykker og nærved-hændelser på dagen, hvor de indtræffer. AMK-B og OHS-Manageren skal tilkaldes, såfremt Arbejdstilsynet møder op på byggepladsen for at undersøge arbejdsulykken.

Ved ulykker skal alle pressehenvendelser ske til Vejdirektoratets kommunikationsansvarlige.

Rådgiveren skal registrere og analysere alle ulykker og nærved hændelser, der sker i forbindelse med projektet. Registrering og analyse skal ske i Vejdirektorats digitale værktøj SafetyNet. Systemet understøtter samarbejdet om arbejdsmiljø mellem Vejdirektoratet og de udførende parter på projekterne. Rådgiveren skal igangsætte forebyggende handlinger på kort og lang sigt.

Rådgiveren skal på koordinerende sikkerhedsmøder, bygge- eller planlægningsmøder orientere øvrige parter om ulykker og nærved hændelser, der er sket i perioden siden sidste møde.

Efter en ulykke skal den tilskadekomnes arbejdsgiver på Vejdirektoratets forlangende kunne oplyse EASY-nummer for anmeldelse af ulykken til Arbejdstilsynet, hvis denne er anmeldelsespligtig.

Ved alvorlige ulykker eller hændelser skal AMK-B i samarbejde med ordregiverens OHS-Manager indkalde til et ekstraordinært sikkerhedsmøde.

# Myndigheder

Rådgiveren skal sikre, at alle reaktioner, der gives rådgiveren selv, en underrådgiver, entreprenør eller leverandør, af Arbejdstilsynet eller anden myndighed i forbindelse med opgaven, fremsendes til OHS-manageren og entrepriselederen.

Arbejdstilsynets forbud skal fremsendes til bygherren snarest muligt og senest 2 arbejdsdage efter operatørens modtagelse.

Ved besøg af Arbejdstilsynet eller anden myndighed skal Vejdirektoratets arbejdsmiljøkoordinator og tilsyn straks orienteres.

# Dokumenter

Dette dokument har sammenhæng med nedenstående dokumenter (markeret som grå).

**Paradigme:**

**Mini-PSS – Geotekniske forundersøgelser**

**Opgavebeskrivelser i VD’s projektmodeller**

**Øvrige PSS paradigmer**

# Dokumentstyring

|  |  |  |  |  |  |  |
| --- | --- | --- | --- | --- | --- | --- |
| Godkendt af | Enhed/netværk | Emne i KLS | Næste revision | Adgang | Journal nr. | Forfatter |
| KIR /DT-EOM-MYA  26/11 2024 | DT-EOM / Arbejdsmiljø iht. bygherreansvar | Arbejdsmiljø | 30. november 2026 | Intern  Ekstern | EMN-2024-36228 (13/19170-15) | MLKM/ DT-EOM |

**Bilag 1 Byggepladsens beredskabsplan**

| **Hvad sker der?** | **Hvad gør du?** | **Hvem kontaktes** | **Telefon** | **Bemærkninger** |
| --- | --- | --- | --- | --- |
| Ved **alvorlige** personskader/sygdom/brand | Standser ulykken og yder første hjælp eller får hjælp hertil:   * Tilkald hjælp * Ring 112   **OPLYS:**   * Hvor du ringer fra – opgiv altid telefonnummer * Hvad der er sket * Hvor ulykken er sket * hvor mange tilskadekomne * Hvilke type redning der er behov for (se beskrivelsen i afsnit 4) | **ALARM 112** (ventetid 15 sek.) | **112** | Politi kommer, hvis der rekvireres ambulance.  Arbejdstilsynet tilkaldes evt. af politiet.  Førstehjælpsudstyr er angivet på byggepladsplanen. |
|  |  | Kontakt nærmeste arbejdsleder. | <tlf.> |  |
| Ved personskader der kræver lægelig behandling | Hjælp den tilskadekomne og tilkald hjælp. | Hverdage kl. 8-16: Ring til **egen/nærmeste læge**  Hverdage fra kl. 16-8 samt weekender/helligdage:  Ring til **lægevagten** | <tlf.> | |  |  | | --- | --- | | Beskrivelse: Ring altid inden du tager på skadestuen eller akutklinikken, se her på siden, hvor du skal ringe hen. | Ring altid før du tager af sted! |   **Skadestuen, XXX:**  <adresse og indgang> |

**Bilag 2** **Byggepladsens adresseliste og organisering**

Adresselisten skal tilpasses entreprisen – medtag kun relevante ledningsejere.

| **Part** | **Firma og adr.** | **Funktion** | **Navn** | **Tlf. nr.** | **E-mail** |
| --- | --- | --- | --- | --- | --- |
| Bygherre |  | Projektleder |  |  |  |
| Tilsyn |  |  |  |
| OHS-Manager |  |  |  |
| Rådgiver |  | Projektleder |  |  |  |
| Tilsyn |  |  |  |
| <Andet> |  |  |  |
| AMK-P |  |  |  |
| AMK-B |  |  |  |
| Arbejdsmiljøansvarlig |  |  |  |
| <Underrådgiver, Entreprenør, Leverandør 1> |  | Arbejdsleder |  |  |  |
| Arbejdsmiljørepræsentant |  |  |  |
| <Underrådgiver, Entreprenør, Leverandør 2> |  | Arbejdsleder |  |  |  |
| Arbejdsmiljørepræsentant |  |  |  |
| <Underrådgiver, Entreprenør, Leverandør 3> |  | Arbejdsleder |  |  |  |
| Arbejdsmiljørepræsentant |  |  |  |
| El |  | Kontaktperson |  |  |  |
| Gas |  | Kontaktperson |  |  |  |
| Vand |  | Kontaktperson |  |  |  |
| Fjernvarme |  | Kontaktperson |  |  |  |
| Tlf./IT |  | Kontaktperson |  |  |  |
| <Andet> |  | Kontaktperson |  |  |  |

**Bilag 3 Særligt farligt og farligt arbejde**

Vejdirektoratet har defineret at arbejde ved eller på trafikerede arealer, er omfattet af særlig farligt arbejde.

Alle koloner i skemaet nedenfor udfyldes. \*Periode/varighed er under projekteringen det tidspunkt eller tidsrum den pågældende procesaktivitet vare.

| Procesaktivitet | Særligt farlige  arbejder | Risici | Lokalitet | Tidsperiode/ Varighed\* | Henvisning om forslag til udførelsesmetode, herunder AT og BAR vejledninger m.fl. |
| --- | --- | --- | --- | --- | --- |
| **Arbejde tæt på trafikken:** | | | | | |
|  | Opsætning, vedligehold og nedtagning af afmærkning af vejarbejde. | Risiko for påkørsel af personer, maskiner og materialer. | <Lokalitet> | <Periode> | Se Håndbog, Afmærkning af vejarbejder m.m. og Lommebog for afmærkning af vejarbejde m.m.  Gældende rådighedstilladelser med tilhørende afmærkningsplaner. |
| Arbejde tæt på trafikken. | Risiko for påkørsel af personer, maskiner og materialer. | <Lokalitet> | <Periode> | Se Håndbog, Afmærkning af vejarbejder m.m. og Lommebog for afmærkning af vejarbejde m.m.  Gældende rådighedstilladelser med tilhørende afmærkningsplaner. |
| Indledende arbejder**:** Rydningsarbejder | | | | | |
|  | Rydningsarbejder | Risiko for at blive ramt og klemt. Risiko for at skære sig. | <Lokalitet> | <Periode> | Se At-vejledning:  D.2.8 Fældning- og skovarbejde |
|  | Etablering af arbejdsplads og adgangsveje, kraning af køreplader mv. | Kraning over fællesområder, tab af elementer. | <Lokalitet> | <Periode> | Se At-vejledning: 2.02.11-1 Anvendelse af hejse-, løfte- og transportredskaber  2.02.10 Anhugningsgrej  2.02.11 Anvendelse af hejse-, løfte- og transportredskaber  m.fl. |
| Geotekniske forundersøgelser**:** Borearbejder | | | | | |
|  | Arbejde på skråninger og ujævnt terræn | Risiko for at falde/trille ned samt risiko for at tekniske hjælpemidler og maskiner vælter. Dårlige ergonomiske arbejdsstillinger. | <Lokalitet> | <Periode> | At-vejledning A.2.1 Nedstyrtnings- og gennemstyrtningsfare på bygge- og anlægspladser m.v.  Jobrotation. |
|  | Let forurenet rabatjord | Kontakt med forurenet jord, Udsættelse for farlige stoffer og materialer. | <Lokalitet> | <Periode> | At-vejledning: D.2.23 Arbejde I forurenet jord  Branchevejledning fra BAR-B&A ”Arbejde med forurenet jord” |
|  | Kraning af materiel mv. | Kraning over fællesområder, tab af elementer. | <Lokalitet> | <Periode> | Se At-vejledning:  2.02.10 Anhugningsgrej  2.02.11 Anvendelse af hejse-, løfte- og transportredskaber  m.fl. |
|  | Arbejde under højspændingsledninger eller over højspændingskabler | Risiko for stød | <Lokalitet> | <Periode> | Se ”Pas på ledningerne og livet” og Elsikkerhedsloven. Søg LER-oplysninger  Overholdelse af respektafstande og ledningsejerens anvisninger. |
|  | Arbejde ved gasledninger | Eksplosionsfare | <Lokalitet> | <Periode> | Se ”Pas på gasledningerne”  Søg LER-oplysninger.  Overholdelse af respektafstande og ledningsejerens anvisninger. |
|  | Arbejde nær trykledninger, fx fjernvarmeledning mv. | Risiko for skoldning, risiko for at blive ramt af vand under tryk | <Lokalitet> | <Periode> | Søg LER-oplysninger.  Overholdelse af respektafstande og ledningsejerens anvisninger. |
|  | Borearbejde | Kraning, løft over hovedhøjde, vibrerende arbejde | <Lokalitet> | <Periode> | Håndbogen – Arbejdsmiljø i bygge og anlæg  Arbejdstilsynets bekendtgørelse nr. 428 af 5. april 2022 om anvendelse af tekniske hjælpemidler  Leverandørens anvisninger. |
|  | Blødbundsarbejde | Risiko for at synke, drukne, at blive kvalt og klemt. | <Lokalitet> | <Periode> | At-vejledning: D.2.13 Gravearbejde |
| Tunge manuelle løft fx ved håndtering af sandsække, rør mv. | Dårlige ergonomiske arbejdsstillinger, vrid, overbelastning af kroppen | <Lokalitet> | <Periode> | Håndbogen – Arbejdsmiljø i bygge og anlæg  Arbejdstilsynets bekendtgørelse nr. 428 af 5. april 2022 om anvendelse af tekniske hjælpemidler |
| Kørsel med ATV | Risiko for at vælte, blive klemt, synke ned. | <Lokalitet> | <Periode> | Brug af styrthjelm  [Sikkerhed ved kørsel med ATV - BAU Jord Til Bord](https://baujordtilbord.dk/materialer/sikkerhed-ved-koersel-med-atv) |

**Bilag 4 Rådgiverens byggepladsplan/arbejdsområde/r**

Rådgiveren indsætter en byggepladstegning der afspejler den aktuelle situation.

**Bilag 5 Fælles sikkerhedsforanstaltninger**

|  |  |  |  |  |  |  |
| --- | --- | --- | --- | --- | --- | --- |
| **Sikkerhedsforanstaltninger** | **E** | **V** | **F** | **Hvor** | **Ansvarlig**  **virksomhed** | **Periode** |
| Samordne beredskabsplaner | x | x | x |  | <Rådgiveren> | <periode> |
| Afmærkning af vejarbejde | x | x | x |  | <Rådgiveren> | <periode> |
| Retningslinjer for opstart af arbejder der kræver særligt hensyn til arbejdsmiljø herunder ”særligt farlige arbejder” | x | x | x |  | <Rådgiveren> | <periode> |
| Mandskabsvogne samt øvrige velfærdsforanstaltninger placeres iht. aftale med bygherrens tilsyn bilag 3 | x | x | x |  | <Rådgiveren> | <periode> |
| Etablering, vedligeholdelse og fjernelse af oplagspladser | x | x | x |  | <Rådgiveren> | <periode> |
| Førstehjælpsmaterialer og udstyr | x | x | x |  | <Rådgiveren> | <periode> |
| <Mv.> |  |  |  |  | <Rådgiveren> | <periode> |
|  |  |  |  |  |  |  |
| Ansvarlig betyder: Etablere (E), vedligeholde (V) og fjerne (F) i det pågældende område i den angivne periode.  Fællesområder (område, hvor færdsel eller arbejde udføres af flere arbejdsgivere samtidig) | | | | | | |